CELEX: 62011CN0129
Language: et
Date: 2011-03-14 00:00:00
Title: Kohtuasi C-129/11: Eelotsusetaotlus, mille on esitanud Administrativen Sad Varna (Bulgaaria) 14. märtsil 2011 — OOD Provadiinvest versus Direktor na Direktsia „Obzhalvane i upravlenie na izpalnenieto”

14.5.2011   
            
            
               ET
            
            
               Euroopa Liidu Teataja
            
            
               C 145/17
            
         Eelotsusetaotlus, mille on esitanud Administrativen Sad Varna (Bulgaaria) 14. märtsil 2011 — OOD Provadiinvest versus Direktor na Direktsia „Obzhalvane i upravlenie na izpalnenieto”
   (Kohtuasi C-129/11)
   2011/C 145/25
   Kohtumenetluse keel: bulgaaria
   
      Eelotsusetaotluse esitanud kohus
   
   Administrativen Sad Varna
   
      Põhikohtuasja pooled
   
   
      Kaebuse esitaja: OOD Provadiinvest
   
      Vastustaja: Direktor na Direktsia „Obzhalvane i upravlenie na izpalnenieto”
   
      Eelotsuse küsimused
   
   
               1.
            
            
               Kas nõukogu 28. novembri 2006. aasta direktiivi 2006/112/EÜ (1), mis käsitleb ühist käibemaksusüsteemi, artikli 80 lõike 1 punkte a ja b tuleb tõlgendada nii, et seotud isikute vaheliste tarnete korral, juhul kui makstud tasu on turuväärtusest väiksem, on maksustatavaks väärtuseks ainult sel juhul tehingu turuväärtus, kui tarnijal või tarne saajal ei ole täielikku sisendkäibemaksu mahaarvamise õigust selles osas, mis on seotud tarne esemeks olevate kaupade ostuga või tootmisega?
            
         
               2.
            
            
               Kas direktiivi 2006/112/EÜ artikli 80 lõike 1 punkte a ja b tuleb tõlgendada nii, et liikmesriik ei tohi juhul, kui tarnija on kasutanud selliste kaubatarnete ja teenuste sisendkäibemaksu täieliku mahaarvamise õigust, mis on seotud isikute vaheliste tarnete ese ning väiksema väärtusega kui turuväärtus, ja nimetatud sisendkäibemaksu mahaarvamise õigust ei ole vastavalt direktiivi artiklitele 173-177 parandatud ning tarne ei ole direktiivi artiklite 132, 135, 136, 371, 375, 376 ja 377, artikli 378 lõike 2, artikli 379 lõike 2 ja artiklite 380-390 tähenduses käibemaksust vabastatud, ette näha meetmeid, mille kohaselt on maksustatavaks väärtuseks määratud üksnes turuväärtus?
            
         
               3.
            
            
               Kas direktiivi 2006/112/EÜ artikli 80 lõike 1 punkte a ja b tuleb tõlgendada nii, et liikmesriik ei tohi juhul, kui tarnija on kasutanud selliste kaubatarnete ja teenuste sisendkäibemaksu täieliku mahaarvamise õigust, mis on seotud isikute vaheliste tarnete ese ning väiksema väärtusega kui turuväärtus, ja nimetatud sisendkäibemaksu mahaarvamise õigust ei ole vastavalt direktiivi artiklitele 173-177 parandatud, ette näha meetmeid, mille kohaselt on maksustatavaks väärtuseks määratud üksnes turuväärtus?
            
         
               4.
            
            
               Kas direktiivi 2006/112/EÜ artikli 80 lõikes 1 on ammendavalt loetletud juhtumid, mille esinemisel on täidetud tingimus selleks, et liikmesriik tohib võtta meetmeid, mille kohaselt on tarnete korral maksustatavaks väärtuseks tehingu turuväärtus?
            
         
               5.
            
            
               Kas selline siseriiklik õigusnorm nagu Zakon za danak varhu dobavenata stoynost’i (käibemaksuseadus) artikli 27 lõike 3 punkt 1 on lubatav muude asjaolude korral kui direktiivi 2006/112/EÜ artikli 80 lõike 1 punktides a, b ja c loetletud asjaolud?
            
         
               6.
            
            
               Kas sellisel juhtumil nagu käesolev on direktiivi 2006/112/EÜ artikli 80 lõike 1 punktidel a ja b vahetu õigusmõju ja kas siseriiklik kohus tohib neid vahetult kohaldada?
            
         
      (1)  ELT L 347, lk 1.